रिसाइकिल किए हुए मेटल से बनी है मेश साड़ी, फैंस बोले- गॉर्जियस
Bhumi Pednekar Sustainable Saree - Actress Shimmery Look Goes Viral मुंबई में हुए एक इवेंट में एक्ट्रेस भूमि पेडनेकर शिमरी लुक में दिखाई दीं। इवेंट में भूमि ने रिसाइकिल किए हुए मेटल से बनी साड़ी पहनी थी। इस साड़ी का सस्टेनेबल होना ही इसकी खासियत है
हाल ही में मुंबई में हुए एक इवेंट में एक्ट्रेस भूमि पेडनेकर शिमरी लुक में दिखाई दीं। इवेंट में भूमि ने रिसाइकिल किए हुए मेटल से बनी साड़ी पहनी थी।
इस साड़ी का सस्टेनेबल होना ही इसकी खासियत है।उन्होंने पर्यावरण और सस्टेनेबिलिटी से जुड़े इवेंट में ये साड़ी पहनी थी। भूमि का आउटफिट इसी थीम पर बेस्ड था।
भूमि ने साड़ी को लॉन्ग स्लीव्स वाला सिल्वर हाई नेक ब्लाउज के साथ पेयर किया। उन्होंने विंग आई लाइनर लगाया और सिंपल मेकअप में नजर आईं। वहीं, बालों को स्लीक बन में बांध लिया।
सस्टेनेबल बैग और बर्तन यूज करती हैं भूमि
इवेंट के दौरान भूमि ने बताया कि वो सिर्फ ऐसे बैग्स और बर्तनों का इस्तेमाल करती हैं जो सस्टेनेबल हैं और उन्हें कई बार यूज किया जा सकता है। इससे पर्यावरण को कम से कम नुकसान होता है। उन्होंने आगे भी रीयूजेबल सामान का इस्तेमाल करने की प्लेज भी ली।
रिसाइकिल मटेरियल से बने कपड़े समय की मांग हैं- भूमि 
भूमि ने सोशल मीडिया पर इवेंट और अपने आउटफिट की फोटो शेयर करते हुए लिखा- ये कस्टम मेश साड़ी रिसाइकिल किए गए मटेरियल से तैयार की गई है। इसे पिघलाकर फिर से नया आउटफिट बनाया जा सकता है। ये बदलते हुए फैशन और समय की मांग है।
फैंस बोले- सेलिब्रिटीज कभी कपड़े रिपीट नहीं करते
ताहिरा कश्यप ने भूमि के इस लुक की तारीफ करते हुए लिखा- वाओ! वहीं, कई फैंस ने भी भूमि की तारीफ की। एक यूजर ने लिखा- गॉर्जियस! आप बिलकुल काजू-कतली लग रही हो!
वहीं एक यूजर ने लिखा कि सेलिब्रिटीज को कभी भी सस्टेनेबल नहीं कहा जा सकता। वो इतने कपड़े पहनते हैं, खरीदते हैं और कभी अपने कपड़ों को रिपीट नहीं करते। ये हमारे रिसोर्स को वेस्ट करते हैं।